|  |  |  |
| --- | --- | --- |
|  |  |  |
| தமிழ்நாடு வேளாண்மைப் பல்கலைக்கழகம்வேளாண் அறிவியல் நிலையம் - கடலூர்இந்திய வானிலை மையம், இந்திய வேளாண் ஆராய்ச்சிகழகம் இணைந்து வழங்கும்–வானிலை சார்ந்த வேளாண் ஆலோசனைகள்– கடலூர் மாவட்டம்**மாவட்ட வேளாண்மை வானிலை பிரிவு (DAMU)** **30.07.2022-03.08.2022 Dated: 29.07.2022** |

**வானிலை முன்னறிவிப்பு சுருக்கம்**

13.07.2022 மற்றும் 17.07.2022 தேதிகளில் இலேசான மழை பெய்ய வாய்ப்புள்ளது. அடுத்த ஐந்து நாட்களுக்கு ஒரளவு வானம் மேகமூட்டத்துடன் காணப்படும். காற்றின் ஈரப்பதம் 80% ஆகவும், பகல் நேரங்களில் 70% ஆக இருக்க வாய்ப்பு உள்ளது. அதிகபட்ச வெப்பநிலை 33.0-34.0 °C ஆகவும் குறைந்தபட்ச வெப்பநிலை 26.0-27.0 °C ஆகவும் இருக்கும். காற்றின் வேகமானது மணிக்கு 12.0 கி.மீ ஆக தென்கிழக்கு திசையில் இருந்து கிழக்கு திசையில் வீசக்கூடும்.

**பொதுவான வானிலை ஆலோசனைகள்**

விவசாயிகள் மண்ணின் ஈரத்தன்மையை பெறுத்து பயிர்களுக்கு நீர் பாசனம் செய்யவும்.

**நெல்**

1. தற்பொழுது நிலவிவரும் சூழ்நிலையில் நெல் நாற்றங்காலில் இலைப்பேன் தாக்கம் தென்பட்டால் அதை கட்டுப்படுத்த தயாமீதாக்க்ஷம் 25% WG 100 கிராம்/எக்டர் அல்லது டைமீத்யோட் 1.5 மி.லி/லிட்டர் என்ற அளவில் தெளிக்கவும்.
2. தற்பொழுது நிலவிவரும் சூழ்நிலையில் நெல் நாற்றங்காலில் செம்பேன் தாக்கம் தென்பட்டால் அதை கட்டுப்படுத்த டைக்கோபோல் 18.5% EC 1250 மில்லி/ எக்டர் அல்லது அசாடிராக்டின் 0.03% 1000 மில்லி/ எக்டர் என்ற அளவில் தெளிக்கவும்.
3. தற்பொழுது நிலவிவரும் வானிலையின் காரணமாக நெற்பயிரில் இலைச்சுருட்டுப்புழு மற்றும் தண்டுத்துளைப்பான் தாக்கம் காணப்படுவதால் அதை கட்டுப்படுத்த குளோரான்ட்ரானிலிப்ரோல் 18.5% 150 மிலி/எக்டர் அல்லது ஃபுளூபெண்டிமைடு 39.35 SC 50 கிராம்/எக்டர் என்ற அளவில் காலை அல்லது மாலை நேரத்தில் தெளிக்கவும்.

**கரும்பு**

1. கரும்பு பயிரில் மாவுப்பூச்சி மற்றும் பொக்கா போங்க் தாக்கம் காணப்படுகிறது. இதனால் பயிர்களின் வளர்ச்சி குன்றி மற்றும் குருத்து காய்ந்து காணப்படும். இதனை கட்டுப்படுத்த இமிடாக்ளோப்ரிட் 17.8 SL 0.6 மிலி/லி அல்லது கார்பென்டாசிம் 1.0 கி/லி என்ற அளவில் தெளிக்கலாம்.
2. தற்பொழுது நிலவிவரும் சூழ்நிலையில் கரும்பில் இளங்குருத்து புழுவின் தாக்கம் தென்பட்டால் அதை கட்டுப்படுத்த குளோரான்டிரனிலிப்ரோல் 18.5 SC (0.5 மி.லி/ லிட்டர்) அல்லது பிப்ரோனில்5 % SC (2 மி.லி/ லிட்டர்) என்ற அளவில் தெளிக்கவும்.

**நிலக்கடலை**

1. தற்பொழுது நிலவிவரும் சூழ்நிலையில் நிலக்கடலையில் டிக்கா இலைப்புள்ளி மற்றும் துருநோயைக் கட்டுப்படுத்த குளோரோதலோனில் 2.0 கிராம்/லிட்டர் அல்லது மேங்கோசெப் 2.5 கிராம்/லிட்டர் என்ற அளவில் தெளிக்கவும்.
2. தற்பொழுது நிலவிவரும் சூழ்நிலையில் நிலக்கடலையில் புகையிலை வெட்டுப்புழு தாக்கத்தை கட்டுப்படுத்த மீதோமைல் 40 SP 750 மிலி/எக்டர் என்ற அளவில் தெளிக்கவும்.

**கத்திரி**

தற்பொழுது நிலவிவரும் சூழ்நிலையில் கத்திரியில் குருத்து மற்றும் காய்த்துளைப்பான் தாக்கம் தென்பட்டால் அதை கட்டுப்படுத்த பாதிக்கப்பட்ட அல்லது சேதப்பட்ட இளங்குருத்து மற்றும் நுனித்தண்டுகளை சேகரித்து அழித்து விடவும். ஒரு எக்கருக்கு 5 எண்ணிக்கை என்ற அளவில் இனக்கவர்ச்சிப்பொறி வைத்து அந்துப்பூச்சிகளை கவர்ந்து அழிக்கவும் அல்லது அசாடிராக்டின் 1.0 % EC 3.0 மி/லி அல்லது எமாமெக்டின் பென்ஜொவேட் 5 % SG 4.0 கிராம்/10 லிட்டர் என்ற அளவில் தெளிக்கவும்.

**தென்னை**

1. பசைதடவிய மஞ்சள் நிறப்பாலித்தீன் தாள்களை மரத்தை சுற்றி கட்டி முதிர்ந்த ஈக்களை கவர்ந்து அழிக்கலாம்.
2. வெள்ளை ஈக்கள் அதிகளவு பரவும் போது என்கார்ஸியா ஒட்டுண்ணிகள், காக்ஸினெல்லிட் ஒட்டுண்ணிகள் / பொறி வண்டுகள் மற்றும் கிரைசோபெர்லா இரை விழுங்கிகள் ஆகிய நன்மை செய்யும் பூச்சிகள் தோப்புகளில் இயற்கையாகவே உருவாக ஆரம்பிக்கும். என்கார்ஸியா ஒட்டுண்ணிகள் அதிக அளவு உருவாகி வெள்ளை ஈக்களின் சேதத்தை 40 முதல் 70% அளவுக்கு குறைக்கின்றது.
3. அதிக பாதிப்பின் போது ஒரு லிட்டர் நீருக்கு வேப்பெண்ணெய் 20 மிலி அல்லது அசாடிராக்டின் 1.0% EC 2.0 மிலி/லிட்டர் தண்ணீரில் மருந்தை ஒரு லிட்டருக்கு 1.0 மி/லி ஒட்டும் திரவத்துடன் கலந்து தென்னை ஓலையின் அடிப்புறம் தெளிக்கவும்.